text: Hevur tú brúk fyri hjálp til at koma úr støðuni við strongd og at fyribyrgja, at tú aftur verður strongdur? Er svarið Ja?
text: #000000
text: So hevur tú møguleika fyri at koma til STRESSCOACHING og læra, hvat skal til fyri at fáa strongdina úr kroppinum og hvussu tú tryggjar, at tú fært mótstøðuføri móti framtíðar strongd.
text: #000001
text: Eg eri útbúgvin sosialráðgevi og kandidatur í sosialum arbeiði við síðufaki í sálarfrøði. Í 2018 tók eg útbúgving sum stresscoach og arbeiði eg nú við at hjálpa fólki, ið eru strongd. Eg havi 24 ára starvsroyndir við sosialt arbeiði, seinastu 9 árini sum leiðari. CV liggur á Linkedln. Eg eri fødd í 1969, gift og havi 2 vaksnar døtur og eina vaksna gávudóttur.
text: #000002
text: Eg havi sjálv upplivað afturvendandi strongd yvir fleiri ár. Í 2017 var støðan so tyngjandi, at eg bleiv sjúk av strongd. Tað var ein sera trupul støða, ið ávirkaði meg og mína familju nógv. Eg fekk samband við ein danskan stresscoach og fekk miðvísa hjálp móti strongd. Aftaná hálvt ár heima, byrjaði at arbeiða nakrar tímar um vikuna og endaði við aftur at arbeiða fulla tíð.
text: #000003
text: Tað hevði stóran týdning fyri meg at fáa miðvísa hjálp, og livi eg nú eitt virkið lív uttan strongd. Eg havi lokið útbúgving sum stresscoach og arbeiði nú við at hjálpa øðrum, ið hava tørv á miðvísari hjálp móti strongd, so at tey aftur fáa eitt gott og virkið lív uttan strongd. Mítt ynski er at fólk, ið kenna seg strongd fáa skjóta og miðvísa hjálp, so tey aftur fáa javnvág og yvirskot.
text: #000004
text: Strongdreaktiónir koma og fara skjótt og vara frá nøkrum minuttum til tímar, alt eftir hvussu stór hendingin var. Strongdreaktiónir hava sína orsøk, og flestu strongdreaktiónir eru natúrligar og hjálpa okkum í vandamiklum støðum við at fáa okkum til antin at leypa á, frysta ella flýggja. Strongdreaktiónir kunnu tó eisini koma av trýsti frá okkum sjálvum ella øðrum. Tað er altíð okkurt ávíst, sum ger teg strongdan, áðrenn strongdreaktiónin kemur, men tað er ikki altíð, at tú veitst, hvat tað er, sum ger teg strongdan.
text: #000005
text: Afturvendandi strongreaktiónir kunnu føra við sær, at støðan við strongd gerst meira varandi. Støða við afturvendandi strongd kann koma spakuliga og fara spakuliga burtur aftur. Tað tekur tíð at byggja eina støðu við tyngjandi strong upp. Tað kunnu ganga mánaðir ella ár, áðrenn støðan við strongd verður álvarsom. Tá tekur tað eisini mánaðir at koma burtur úr støðuni aftur.
text: #000006
text: Tyngjandi strongd ella langtíðar strongd kemur, tá tú í langa tíð upplivir afturvendandi strongdreaktiónir í gerandisdegnum, uttan at strongdin fær møguleika fyri at fara úr kroppinum aftur. Tyngjandi strongd er vandamikil og tú eigur at steðga á og søkja tær hjálp.
text: #000007
text: Ein donsk kanning vísur, at talið av fólkum, ið kenda seg strongdan í gerandisdegnum er vaksandi. Í 2010 vóru tað 12,6%, í 2017 16,8%, og í 2021 vóru tað 18,8%, ið kendu seg strongdan í gerandisdegnum. Býti millum kynini er 22,6% kvinnur og 14,8% menn, ið kenna seg strongdan í gerandisdegnum (Statens Institut for Folkesundhed, 2021).
text: #000008
text: ØLL kunnu gerast tyngd av strongd um umstøðurnar eru til tað og vit gerast strongd av ymiskum orsøkum. Sagt verður, at helvtina av orsøkini til, at vit gerast strongd, er okkara egnu tankar, meðan hin helvtin er frá uttara viðurskiftum. Vit eru øll ymisk og liva undir ymiskum lívsumstøðum og er hetta tí ikki galdandi fyri øll. Nøkur eru meira viðkvæm fyri strongd, t.d. tey, ið hava lágt sjálvvirði, tey, ið eru perfektionistdisk, konrolfreaks, arbeiðsnarkomanar, og tey, ið hava ringt við at siga nei. Men hetta er als ikki galdandi fyri øll.Men uttan mun til hvat orsøkin ella orsøkirnar eru til stongd, kann strongd ávirka títt lív á fleiri økjum. Tað besta er at læra at leggja til merkis strongd so tíðliga sum møguligt og gera nakað við tað, áðrenn tað verður til tyngjandi strongd ella álvarsliga strongd. Men tað eydnast taðanverri ikki altíð at steðga í rættari tíð, og tá er tað týdningarmikið at fáa miðvísa hjálp, áðrenn kroppurin STOP.
text: #000009
text: Stresscoaching er ein málrættað hjálp til at fáa strongdina úr kroppinum aftur, umframt ein hjálp til at fáa mótstøðuføri móti strongd og til at fyribyrgja strongd í framtíðini. Stresscoaching er hjálp til sjálvhjálp og øll kunnu hava gleði av stresscoaching.
text: #000010
text: Í stresscoaching verður støði tikið í tíni støðu, tínari søgu og tínum eyðkennum. Síðani verður tilgongdin tillagað eftir hesum, so at tú fært tí bestu hjálpina til aftur at koma í javnvág.
text: #000011
text: Við stresscoaching fært tú vitan um strongd, amboð til at fáa strongdina úr kroppinum og hjálp til at fáa gerandisdagin at virka aftur. Við stresscaoaching verður tú góð/ur til at fyribyrgja og handfara strongd í framtíðini.
text: #000012
text: Stresscoaching er meira og annað enn vanlig coaching ella terapi. Vanlig coaching og terapi er ofta ikki nokk og kann í ringjast føri gera støðuna verri. Stresscoaching er málrættað hjálp til tey, ið er stongd. Men um tú, áðrenn tú bleiv stressaður, hevði gagn av hjálp frá sálarfrøðingi, so er hjálp frá sálarfrøðingi eisini tann rætta loysnin, tá tú ert strongdur.
text: #000013
text: Stresscoaching er ein tilgongd við 7 samrøðum yvir 3 mánaðir. Tað er ein vika í villum tær fyrstu tríggjar samrøðurnar, síðani 2 og 3 vikur millum tær seinastu samrøðurnar. Til tí fyrstu samrøðuna fært bókina “Mindre stress mere overskud” av Bjarne Toftegård, og eina notisbók. Bókin og notisbókin brúkar tú í allari tilgongdini.
text: #000014
text: Um tað hevur týdning fyri teg, at tað er evidens for ta viðgerð, ið verður veitt við stresscoaching, so vísa kanningar at hetta slag av coaching kann hjálpa fólki at koma fyri seg aftaná stongd tvífalt so skjótt, samanborið við aðra hjálp. Úrslitið er frá einari granskingarverkætlan, ið byrjaði í 2016 og sum nú er við at enda. Les meira um verkætlanina her: 
text: #000016
text: Stresscoaching pakki7 samrøður á 1 – 11⁄2 tíma fyri 4.400 kr, íroknað tilfar.7 samrøður á 11⁄2 – 2 tímar fyri 5.800 kr, íroknað tilfar.Stresscoaching samrøðaPrísir sambart avtalu.SupervisiónPrísir sambart avtalu.RáðgevingPrísir sambart avtalu.Set teg í samband við at senda eini boð ella við at ringja.
text: #000017